বেনাপোল, ১১ জুলাই (শীর্ষ নিউজ ডটকম): মিথ্যা চাকরির প্রলোভনে ভারতে পাচার হওয়া ৩ যুবতীকে বেনাপোল চেকপোস্ট দিয়ে বর্ডার গার্ড বাংলাদেশ (বিজিবি)র কাছে হস্তান্তর করেছে  বিএসএফ। দীর্ঘ ৬ মাস কারাভোগের পর আজ সোমবার বিকালে তাদেরকে হস্তান্তর করা হয়।   পোর্ট থানার ওসি শামীম মুসা জানান, চলতি বছরের প্রথম দিকে দালাল চক্রের খপ্পরে পড়ে মিথ্যা চাকরির আশ্বাসে প্রতারিত হয়ে ভারতে পাচার হয়ে যায় খুলনা রেল কলোনির সোয়ারাব হোসেনের কন্যা আসমা, তেরখাদা খুলনার আমানত শেখের কন্যা সীমা খাতুন ওরফে চম্পা, নরাসংদী সাড়াতলার বদর উদ্দিনের কন্যা রাখি খাতুন। ভারতে পাচার হয়ে তারা শিয়ালদাহ রেল স্টেশনে ভারতীয় পুলিশের হাতে আটক হয়। পুলিশ তাদেরকে জেলহাজতে প্রেরণ করে।   এরপর দীর্ঘ ৬ মাস কারাভোগ শেষে  বাংলাদেশ জাতীয় মহিলা আইনজীবী সমিতির সহায়তায় আজ বেনাপোল চেকপোস্ট দিয়ে তারা দেশে ফেরে আসে। পোর্ট থানার পুলিশ ৩ যুবতীকে মহিলা আইনজীবী সমিতির যশোর শাখার প্রগ্র্রাম আফসারনুর নাহারের জিম্মায় ছেড়ে দেন।  (শীর্ষ নিউজ ডটকম/প্রতিনিধি/এইউ/আরআর/১৯.৪২ ঘ.)